**ÅRSBERETNING FREDRIKSTAD HYTTEFORENING 2019-2020.**

Fredrikstad Hytteforening avholdt sitt niende ordinære årsmøte på Onsøy Rådhus 17.august 2019. Tilstede var 9 foreninger med 888 betalende medlemmer.

**Styret har i perioden bestått av:**

- Leder Rolf A. Hauge, Østre Torgauten Vel

- Nestleder Fred Gjerløw – Humlekjær Hytteforening

- Sekretær Teddy Madsen – Skjæløy Vel

- Kasserer Ivar Enok Hansen - Nordre Ødegårdskilen Velforening

- Styremedlem Steinar G. Ileby - Skjæløy Vel

- Varamedlem Anders Sørhus – Humlekjær Hytteforening

- Varamedlem Reidun Moe Bjelland – enkelt medlem kommunedel Onsøy

- Revisor Roar Julsen – Østre Faratangen Vel

Styret har avholdt 2 styremøter 1.11. 2019 og 15.8.2020 samt et web møte 14.7. 2020 pga Coronatiden.

Fredrikstad Hytteforening har 45 medlemsforeninger og 3 enkelt medlemmer - 2.689 medlemmer som utgjør ca 62 % av hyttene i kommunen og som fordeler seg: Kommunedel Onsøy 25 foreninger – 3.090 hytter ( 71%), Kråkerøy 10 foreninger - 820 hytter ( 19%) og Borge 5 foreninger - 440 hytter ( 10 %).

**Styret har i perioden arbeidet med følgende saker:**

Kontakt mot kommunen - Vi er kommet med som hørings instans i saker som omfatter hyttesaker generelt.

**Kommunens næringsplan:**

Vi har gitt innspill til kommunens næringsplan for 2020-2030 om hytter/fritidseiendommer og klimamål og hytter/fritidseiendommer som en økonomisk faktor som vi har bedt om blir tatt inn i planen. Under mål og strategier ber vi om: Være en aktiv pådriver og legge til rette for hytter/fritidseiendommer som en del av næringsutviklingen med fokus på det grønne skiftet i Oslofjordregionen.

**Kommunens arealplan:**

Den store saken de siste par årene har vært kommunens arealplan 2020 -2030. Planen erstatter kystsoneplanen fra 2011. Til dette arbeidet har vi engasjert Per Stenseth, Stenseth,Grimsrud Arkitekter AS og sammen har vi avgitt vår uttalelse til planen. Vi har lobbet aktivt mot byens ledende politikere for å få gjennomslag på vårt syn på 80 kvm (BRA) i 100-meters beltet. 1.764 eller 40 % av kommunens 4.349 hytter ligger der og dette berører svært mange av våre medlemmer.

Ordfører Nygaard, Ap fikk med seg et flertall og gikk i bystyret i slutten av juni for 70 kvm(BRA) og nevnte heller ikke muligheten for inntil 10 kvm for VA rom ved godkjent VA anlegg (som det var tidligere). Opposisjonen var på vår linje og gikk for 80 kvm (BRA).

Styret beklager AP s holdning til hytters areal i 100-meters beltet, men vil fortsette å arbeide for minimum 80 kvm (BRA) som Østfold Fylke har og som er gjeldende i Sarpsborg og Hvaler.

Du vi finne vårt innspill samt mere detaljer å vår hjemmeside [www.fredrikstadhytteforening.no](http://www.fredrikstadhytteforening.no)

**Hytteeier `n** kommer dessverre ikke ut før årsmøtet bl a pga Coronasituasjonen, men vi håper å få bladet ut igjen i løpet av året. I mellomtiden vil vi legge stoff ut på vår hjemmeside.

Styret vil arbeide videre med å øke medlemstallet samt motivere våre medlemmer til å ta et verv i styret. Fortsette med kontakten med kommunen i høringssaker og sette fokus på den økonomi hytteeierne skaper i kommunen. Utvikle forholdet til Hvaler Hytteforening samt skape et samarbeidsforum for fylkets ca 16.000 hytteeiere (Østfold).

Fredrikstad, 16. juli 2020

Leder Nestleder Sekretær Kasserer Styremedlem

Rolf A Hauge Fred Gjerløw Teddy Madsen Ivar Enok Hansen Steinar G Ileby

(sign) (sign) (sign) (sign) (sign)